เรามาลองร้านอันวาเย็นตาโฟที่ตลาดใหญ่ค่ะ ทั้งนี้ร้านจะมีป้ายค่อนข้างใหญ่โต เป็นร้านลักษณะโล่งๆ ตกแต่งสวยงามเชียวค่ะ และมีโทรทัศน์ให้ดูระหว่างรออาหารด้วย

วันนี้สั่งต้มยำเย็นตาโฟธรรมดา เมนูนี้รสชาติอ่อนๆ ค่ะ ติดหวานเบาๆ นอกนั้นรสอื่นไม่เด่นชัด เส้นลวกมานิ่มเกินไปค่อนข้างมากค่ะ เครื่องในเมนูนี้ได้แก่ ลูกชิ้น ฮือก้วย เกี๊ยวกรอบ ไข่ เห็ดหูหนูขาว ปลาหมึกกรอบ ส่วนของเพื่อนๆ นั้นมีทั้งก๋วยเตี๋ยวใส่ไก่ต้ม ก็บอกว่ารสชาติออกไปในทิศทางเดียวกันค่ะ ที่ดูจะหรูหราหน่อยคือเพื่อนที่สั่งโฟต้มยำซีฟู้ดค่ะ ถ้วยนี้หรูหรามาก เครื่องมาแบบตู้มๆ ทั้งหมึกทั้งกุ้ง 

สำหรับเมนูที่คิดว่าน่าสนใจที่สุดที่มาลองก็คือแหนมเห็ดค่ะ แหนมเห็ดรสจัดอร่อยดี เหมาะจะกินกันเล่นๆ ระหว่างรออาหารที่สั่งเลยค่ะ 